Hisingen skipreide

Hisingen skipreide var den sydligste av skipreidene i Båhuslen. Opprinnelig omfattet det hele øyen Hisingen og skjærgården vestenom, men på 1200-tallet ble to sogn syd på øyen, Tuve og Lundby, overført fra Norge til Sverige. Deretter omfattet skipreidet Bakke, Bjorland, Rødbo, Sæve, Torsland, Tuve og Ekerø sokner, og i tillegg den del av Sverige som i vederlag var gått over til Norge, nemlig Skårdal på fastlandet østenfor Göta älv. 

Da hele Båhuslen ble svensk territorium etter freden i Roskilde i 1658 ble skipreidene i landskapet innlemmet i den svenske herredsordningen. Hisings skipreide ble omskipa til Västra Hisings härad, i motsetning til Östra Hisings härad som var den del av øyen som fra før hadde vært svensk. Iblant er også betegnelsene Norsket Hisingen og Svensket Hisingen blitt brukt.

Tidligere administrative inndelinger i Norge
Sveriges historie